section_heading: Postupci
paragraph_text: Negativ tipa kolodij na staklu: Ovaj postupak izumio je Englez Frederick Scott Archer 1851. Iako je prvi postupak koji je iskoristio prednosti staklenih ploča bio na bazi bjelančevina, bio je prilično naporan i brzo je nadmašen negativom staklene ploče s kolodijem. Fotografski postupak kolodija bio je tzv. mokri postupak, što je značilo da je i sama staklena ploča morala biti mokra dok je bila eksponirana te isto tako i tijekom cijele obrade. To je zahtijevalo prijenosnu tamnu komoru gdje god bi fotograf išao kako bi uspješno stvorio negativnu sliku. Tijekom postupka, kolodij je bio vezivo koje se izlilo na staklenu ploču prije nego što je bilo eksponirana. Zatim je ploča razvijena, fiksirana, isprana i zaštićena lakom.